CELEX: 22010D0035
Language: mt
Date: 2010-03-12 00:00:00
Title: Deċiżjoni tal-Kumitat Konġunt taż-ŻEE Nru 35/2010 tat- 12 ta’ Marzu 2010 li temenda l-Anness XIX (Protezzjoni tal-Konsumatur) għall-Ftehim taż-ŻEE

10.6.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 143/30
               
            DEĊIŻJONI TAL-KUMITAT KONĠUNT TAŻ-ŻEE
      Nru 35/2010
      tat-12 ta’ Marzu 2010
      li temenda l-Anness XIX (Protezzjoni tal-Konsumatur) għall-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 86/2009 tat-3 ta’ Lulju 2009 (1).
               
            
                  (2)
               
               
                  Id-Direttiva 2009/22/KE tal-Parlament Ewropew u tal-Kunsill tat-23 ta’ April 2009 dwar l-inġunzjonijiet għall-protezzjoni tal-interessi tal-konsumaturi (2) għandha tiġi inkorporata fil-Ftehim.
               
            
                  (3)
               
               
                  Id-Direttiva 2009/22/KE tħassar id-Direttiva 98/27/KE (3) tal-Parlament Ewropew u tal-Kunsill, li hi inkorporata fil-Ftehim u li konsegwentement għandha titħassar skont il-Ftehim,
               
            IDDEĊIEDA KIF ĠEJ:
      Artikolu 1
      It-test tal-punt 7d (Direttiva 98/27/KE tal-Parlament Ewropew u tal-Kunsill) fl-Anness XIX għall-Ftehim għandu jiġi mibdul b’li ġej:
      
         “32009 L 0022: Id-Direttiva 2009/22/KE tal-Parlament Ewropew u tal-Kunsill tat-23 ta’ April 2009 dwar l-inġunzjonijiet għall-protezzjoni tal-interessi tal-konsumaturi (ĠU L 110, 1.5.2009, p. 30).”
      
      Artikolu 2
      It-testi tad-Direttiva 2009/22/KE bil-lingwa Iżlandiża u dik Norveġiża, li għandhom ikunu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, huma awtentiċi.
      Artikolu 3
      Din id-Deċiżjoni għandha tidħol fis-seħħ nhar it-13 ta’ Marzu 2010, sakemm ikunu ġew magħmula n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-12 ta’ Marzu 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 277, 22.10.2009, p. 38.
      
         (2)  ĠU L 110, 1.5.2009, p. 30.
      
         (3)  ĠU L 166, 11.6.1998, p. 51.
      
         (*)  Ir-rekwiżiti kostituzzjonali huma indikati.